Grizelda Kristiņ

Grizelda Kristiņ (läti keeles Grizelda Kristiņa, neiupõlvenimega Grizelda Bertholde;  19. märts 1910 Vaid – 2. juuni 2013) oli viimane elus olnud liivlane, kelle emakeel oli liivi keel.

Ta lõpetas kooli Mazirbes, hiljem õppis kodumajanduskoolis Soomes (Orimattilas). Enne teist maailmasõda elas ta Riias, kus töötas sööklas ja seejärel sööklaid kontrollivas asutuses.

Teise maailmasõja ajal pages ta Rootsi ja sealt aastal 1951 Kanadasse. «Mēs atstājām Zviedriju 1951. gada jūnija beigās ar kuģi Anna Salen un Halifaksā, Kanādā, iebraucām 3. jūlijā». Ta elas Campbellville'i linnas Ontario provintsis.

Grizelda Kristiņ kirjutas liivikeelseid luuletusi. 

 Isiklikku 
Tema nõbu oli Viktor Berthold (1921–2009).
 Viited 

Kategooria:Liivlased
Kategooria:Liivi kirjanikud
Kategooria:Läti üle 100-aastased
Kategooria:Sündinud 1910
Kategooria:Surnud 2013